સરદાર પટેલને સાચા અર્થમાં યાદ કરવાના અથવા તો સાચી અંજલિ આપવાના બીજા રસ્તામાં એ છે કે, આપણે(ભારત) પાકિસ્તાન પાસે અમનની કાલ્પનિક આશા ના રાખવી જોઇએ, સરદાર પટેલને છેક ૧૯૯૧માં ભારતરત્ન એવોર્ડ એનાયત કરાયો તે વાતનું મને આજે પણ દુઃખ અનુભવાય છે. દેશનાં નાગરિકોએ પણ સાચા ઇતિહાસને જાણવો જોઇએ અને તેને સાચા અર્થમાં સમજવાનો પ્રયાસ કરવો જોઇએ. સાચા ઇતિહાસ અને તેની વાસ્તવિક હકીકતોથી ડાયવર્ટ થવાને બદલે તેના પર ફોકસ કરી તેને સ્વીકારવી જોઇએ. અખંડ ભારતનાં નિર્માણ અને લોકશાહી પ્રથા ધરાવતા દેશનાં રાજકારણમાં સરદાર પટેલનું બહુમૂલ્ય યોગદાન અમર રહેશે. ઉલ્લેખનીય છે કે, મૂળ બંગાળનાં વતની અને પત્રકાર હિન્દોલ સેનગુપ્તા દ્વારા અગાઉ ગુરૂ ગોવિંદસિંહ, સ્વામી વિવેકાનંદ સહિતનાં નવ જેટલા ખૂબ જાણીતા થયેલા અને ખ્યાતિ પ્રાપ્ત પુસ્તકો પણ લખ્યા છે. સરદાર પટેલનાં પુસ્તકનાં વિમોચન પ્રસંગે તેમણે કેન્દ્રીય કાપડમંત્રી સ્મૃતિ ઇરાનીનો ખાસ આભાર માન્યો હતો.